24/07/2015 | Administración LocalMunicipal
Rianxo
Secretaría
Aprobación definitiva da Ordenanza non fiscal do prezo público do Rexistro Municipal de Rehabilitación

ANUNCIO DE APROBACIÓN DEFINITIVA De conformidade co artigo 49 da Lei 7/85, por non presentarse reclamación ningunha durante o período de exposición ao público, elévase a definitivo o acordo inicial adoptado polo Pleno do Concello en sesión celebrada o día 30/04/2015, respecto da: ORDENANZA NON FISCAL DO PREZO PÚBLICO DO REXISTRO MUNICIPAL DE REHABILITACIÓN Publícase o texto completo da ordenanza que entrará en vigor unha vez publicada no BOP, conforme o establecido no artigo 17 do RDL 2/2004 que aproba o texto refundido da Lei reguladora das facendas locais. ORDENANZA REGULADORA DO PREZO PÚBLICO POLO REXISTRO MUNICIPAL DE REHABILITACIÓN Artigo 1.–Fundamento. De conformidade co previsto nos artigos 41 a 47 e 127 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece o prezo público pola prestación dos servizos vencellados ao rexistro municipal de rehabilitación. Artigo 2.–Concepto. O prezo público regulado nesta ordenanza constitúe unha contraprestación pecuniaria que será satisfeita por quenes voluntariamente soliciten a súa inscrición no Rexistro Municipal de Rehabilitación, en calidade de ofertantes. Artigo 3.–Obrigados ao pagamento. Están obrigados ao pagamento do prezo público regulado nesta ordenanza quenes, en calidade de propietarios, se beneficien dos servizos vencellados ao Rexistro Municipal de Rehabilitación. Artigo 4.–Coantía.1. A coantía do prezo público será de 50 € ao ano por cada inmoble que se inscriba no Rexistro Municipal de Rehabilitación.2. Non se ratearán as coantías Artigo 5.–Obriga de pago.1. A obriga de pagar o prezo público nace dende a solicitude de inscrición no Rexistro Municipal de Rehabilitación, en calidade de ofertantes.2. A obriga de pago manterase anualmente respecto de tódolos beneficiarios do servicio que figuren inscritos no Rexistro Municipal de Rehabilitación a 1 de xaneiro. Artigo 6.–Normas de xestión.1. O prezo público xestionarase mediante padrón que, unha vez aprobado polo órgano competente, exporase ao público polo prazo dun mes no taboleiro de anuncios deste Concello. En todo caso, publicaranse os anuncios de exposición no Boletín Oficial da Provincia.2. As autoliquidacións de alta producirán a incorporación dos suxeitos pasivos ao padrón do período impositivo seguinte a aquel no que se efectúen as citadas autoliquidacións. Dita autoliquidación de alta esixirase como depósito previo e achegarase á documentación aportada na solicitude de inscrición no Rexistro Municipal de rehabilitación.3. As declaracións de baixa producirán a baixa no padrón do período impositivo seguinte a aquel no que se efectúen as citadas declaracións. Disposición final O acordo de establecemento deste prezo público foi adoptado e a súa ordenanza aprobada polo Pleno deste Concello, en sesión celebrada o día, e entrará en vigor a partir do día seguinte á súa publicación íntegra no Boletín Oficial da Provincia, manténdose en vigor en tanto non sexa modificada ou derrogada expresamente. Rianxo, 10 de xullo de 2015. O alcalde Adolfo F. Muíños Sánchez